With the Beatles

With the Beatles — ინგლისური როკ-ჯგუფ The Beatles-ის მეორე სტუდიური ალბომი, რომელიც გამოვიდა ბრიტანეთში, 1963 წლის 22 ნოემბერს, ლეიბლზე Parlophone. იგი ჩაიწერა Please Please Me-ის გამოცემიდან ოთხი თვის შემდეგ.

ისტორია

ალბომში შეტანილია რვა ორიგინალური სიმღერა (შვიდი ეკუთვნის ლენონს და მაკ-კარტნის, ხოლო "Don't Bother Me" ჯორჯ ჰარისონის მიერ დაწერილია და წარმოადგენს მის პირველ სოლო კომპოზიციას და პირველს, რომელიც The Beatles-ის ალბომზე გამოვიდა) და ექვს ქავერ-ვერსიას (ძირითადად Motown-ის, როკ-ენ-როლის და რიტმ-ენდ-ბლუზის ჰიტების ვერსიებს).

2003 წელს Rolling Stone-მა With the Beatles დაასახელა ყველა დროის 500 საუკეთესო ალბომის სიის #420 ადგილზე.

ჩაწერის თარიღები

განსხვავებით Please Please Me-ისგან (რომლის 14-დან 10 სიმღერა მანამდე სინგლების არ გამოცემულა), ახალი სიმღერები სამი თვის განმავლობაში იწერებოდა, 18 ივლისიდან 23 ოქტომბრამდე. არც ერთი ამ სიმღერებიდან მანამდე ბრიტანეთში სინგლებზე არ გამოსულა. სესიებს შორის, როდესაც ბრიტანეთში უკვე ბიტლომანია მძვინვარებდა, ჯგუფი დაკავებული იყო რადიო, სატელევიზიო და საკონცერტო გამოსვლევბით. სესიებზე ჩაიწერა:

18 ივლისი: „You Really Got a Hold on Me“, „Money (That's What I Want)“, „(There's A) Devil in Her Heart“ და „Till There Was You".
30 ივლისი: „Please Mister Postman“, „It Won't Be Long“, „Money (That's What I Want)“, „Till There Was You“, „Roll Over Beethoven“ და „All My Loving".
11 სექტემბერი: „I Wanna Be Your Man“, „Little Child“, „All I've Got to Do“, „Not a Second Time“ და „Don't Bother Me".
12 სექტემბერი: „Hold Me Tight“ „Don't Bother Me“, „Little Child“ და „I Wanna Be Your Man".
3 ოქტომბერი: „I Wanna Be Your Man“ და „Little Child".
17 ოქტომბერი: „I Want to Hold Your Hand“, „This Boy“ და „You Really Got a Hold on Me". ეს იყო The Beatles-ის პირველი სესია, რომელშიც გამოიყენეს ოთხტრეკიანი ჩამწერი. „I Want to Hold Your Hand“ და „This Boy“ გამოვიდა შემდეგ სინგლზე, რომელიც 29 ნოემბერს გამოსცეს.
23 ოქტომბერი: „I Wanna Be Your Man".

გარდა Revolver-ის, With the Beatles არის The Beatles-ის ერთადერთი ორიგინალური ალბომი, რომლის სამ სიმღერაში ჰარისონი ასრულებს წამყვან ვოკალებს.

გამოცემა

With the Beatles ჯგუფის პირველი ალბომი იყო, რომელიც ჩრდილოეთ ამერიკაში გამოვიდა. იგი გამოიცა კანადაში, 25 ნოემბერს, შეცვლილი სახელწოდებით Beatlemania! With the Beatles, გარეკანზე დამატებითი ტექსტით და მხოლოდ მონო ვერსიის სახით, კატალოგის ნომრით T 6051 (კანადური სტერეო გამოცემა მხოლოდ 1968 წელს გამოჩნდა, კატალოგის ნომრით ST 6051). With the Beatles აშშ-ში Capitol-ის მიერ „დაიყო“ ორ ნაწილად: ცხრა სიმღერით 
Meet the Beatles!-ზე (რვა ორიგინალური კომპოზიცია და "Till There Was You"), ხოლო დარჩენილი ხუთით (ქავერ-ვერსიებით) - The Beatles' Second Album-ზე.

გამოსვლამდე ალბომის წინასწარი შეკვეთების რაოდენობამ ნახევარი მილიონი შეადგინა, ხოლო 1965 წლის სექტემბრისთვის იგი კიდევ ნახევარი მილიონი ასლის ოდენობით გაიყიდა, რითაც იქცა მეორე ალბომად, რომელიც ბრიტანეთში მილიონი ასლის სახით იქნა გაყიდული (1958 წლის ფილმის South Pacific საუნდტრეკის შემდეგ). With the Beatles რჩებოდა ჩარტების სათავეში შემდეგი 21 კვირის განმავლობაში, ჩაენაცვლა რა Please Please Me-ს, შესაბამისად The Beatles პირველ პოზიციას სულ 51 კვირის განმავლობაში იკავებდა. სინგლების ჩარტში მან მე-11 პოზიციამდეც მიაღწია (ვინაიდან ბრიტანეთის ყველა დროის ჩარტებში აღირიცხებოდა ყველა გაყიდული ჩანაწერი, განურჩევლად ფორმატისა). ბრიტანეთსა და გერმანიაში ალბომი ჩარტების #1 პოზიციას იკავებდა.

1987 წლის 26 თებერვალს With the Beatles CD-ზე ოფიციალურად გამოიცა (მონო ვერსიის სახით, კატალოგის ნომრით CDP 7 46436 2). ვინაიდან წარსულში იგი აშშ-ში მხოლოდ იმპორტირებული გამოცემის სახით იყო წარმოდგენილი, ამ ქვეყანაში 2009 წლის 9 სექტემბერს გამოიცა სტერეო და მონო ვერსიების სახით.

გარეკანი

გარეკანის ფოტოსურათის ავტორია მოდის ფოტოგრაფი რობერტ ფრიმენი. წლების განმავლობაში ეს სურათი იმიტირებული იქნა მრავალი შემსრულებლის მიერ. EMI-ს ავსტრალიურ ფილიალს ორიგინალური ფოტოსურათი არ მიუღია, ამიტომ გამოიყენა ჯგუფის ალტერნატიული სურათები, მსგავსი სტილით, ბნელ ფონზე შავ-თეთრი სახეებით. The Beatles-მა ამის შესახებ არ იცოდა, სანამ მოყვარულებმა მათ ეს გარეკანი უჩვენეს ავსტრალიური ტურნეს დროს. მათ EMI-ს ამცნეს, რომ არ მოსწონდათ ასეთი ჩანაცვლება.

სიმღერების სია

ყველა სიმღერის ავტორები არიან ლენონი/მაკ-კარტნი, გარდა აღნიშნულისა.

 ბრიტანული გამოცემა 

პერსონალი
მარკ ლუისონის თანახმად:
The Beatles
 ჯორჯ ჰარისონი – წამყვანი, ჰარმონიული და ბეკ-ვოკალი; წამყვანი და აკუსტიკური გიტარები; ტაში; ნეილონის სიმებიანი აკუსტიკური გიტარა „Till There Was You“-ში.
 ჯონ ლენონი – წამყვანი, ჰარმონიული და ბეკ-ვოკალები, რიტმული და აკუსტიკური გიტარები, ჰარმონიკა და ტაში, ნეილონის სიმებიანი აკუსტიკური გიტარა „Till There Was You“-ში, Hammond-ის ორგანი „I Wanna Be Your Man“-ში და დაირა „Don't Bother Me“-ში.
 პოლ მაკ-კარტნი – წამყვანი, ჰარმონიული და ბეკ-ვოკალები, ბას-გიტარა და ტაში, ფორტეპიანო სიმღერაში „Little Child“ და კლავე სიმღერაში „Don't Bother Me“
 რინგო სტარი – დასარტყმელი საკრავები, დაირა, მარაკასი, ტაში, წამყვანი ვოკალი „I Wanna Be Your Man“-ში და არაბული ბონგო სიმღერებში „Till There Was You“ და „Don't Bother Me“.

სხვა პერსონალი
 რობერტ ფრიპემი – ფოტოსურათი გარეკანზე
 ჯორჯ მარტინი – არანჟირება, პროდიუსერი, ხმის მიქსი, ფორტეპიანო სიმღერებში „You Really Got a Hold on Me“, „Not a Second Time“ და „Money (That's What I Want)“
 ნორმან სმითი – ხმის ინჟინერი, ხმის მიქსი

 ჩარტები და სერტიფიცირებები 

ჩარტები
ალბომი

ჩარტი (1963–64)უმაღლესი პოზიციაჩარტი (1987)უმაღლესი პოზიციაჩარტი (2009)უმაღლესი პოზიცია
 სინგლები 
ჩარტი (1963)უმაღლესი პოზიციაბრიტანეთის ალბომების ჩარტი1

+ბილბორდის ჩარტები (აშშ) წელი  სიმღერა  ჩარტი  ადგილი 1964  All My Loving  ბილბორდის ასეული  45 1964  Roll Over Beethoven  ბილბორდის ასეული  68

სერტიფიცირებები

ლიტერატურა







 რესურსები ინტერნეტში 
 ინფორმაცია მონო/სტერეო მიქსების და რემიქსების შესახებ 

 სქოლიო 

კატეგორია:The Beatles-ის ალბომები
კატეგორია:1963 წლის ალბომები
კატეგორია:Parlophone-ის ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები ჯორჯ მარტინის პროდიუსერობით